b"\n_START_ARTICLE_\nBan\xc5\xab H\xc4\x81shim\n_START_SECTION_\nHistoria\n_START_PARAGRAPH_\nEnnen islamia arabit luokittelivat itsens\xc3\xa4 konfederaationsa, heimonsa, klaaninsa ja talonsa (perheens\xc3\xa4) mukaan. Oli kaksi heimokonfederaatiota: adnanit ja qahtanit. Ban\xc5\xab H\xc4\x81shim on er\xc3\xa4s Qurai\xc5\xa1-heimon klaaneista adnanien konfederaatiosta. Sen nimi juontuu profeetta Muhammadin isoisois\xc3\xa4n Hashimin nimest\xc3\xa4 ja se muodostaa yhdess\xc3\xa4 Ban\xc5\xab Abd Shamsin, Ban\xc5\xab Al-Muttalibin ja Ban\xc5\xab Nawfalin kanssa osuuden Ban\xc5\xab Abd Al-Manaf Qurai\xc5\xa1ista._NEWLINE_Abd'al-Muttalibin talo Qurai\xc5\xa1in Ban\xc5\xab H\xc4\x81shimissa oli ylv\xc3\xa4s islamia edelt\xc3\xa4v\xc3\xa4n\xc3\xa4 aikana Mekassa, sill\xc3\xa4 he olivat perineet teht\xc3\xa4v\xc3\xa4kseen huolehtia pyhiinvaeltajista, jotka tulivat Mekkaan palvomaan Kaabaa. Kaaba oli Mekan pyh\xc3\xa4 alttari, jonka oli islamilaisen perinteen mukaan rakentanut profeetta Ibrahiim ja h\xc3\xa4nen esikoisensa ja perij\xc3\xa4ns\xc3\xa4 Isma'iil ja jonka sadat ep\xc3\xa4jumalankuvat olivat vallanneet. Ep\xc3\xa4jumalankuvat edustivat monia eri heimoja ja t\xc3\xa4m\xc3\xa4n seurauksena Mekasta tuli pyhiinvaellusten keskus ja Kaaban l\xc3\xa4hist\xc3\xb6st\xc3\xa4 pyh\xc3\xa4 paikka. Pyhiinvaellusliikenne oli merkitt\xc3\xa4v\xc3\xa4 tulonl\xc3\xa4hde Mekan kauppiaille._NEWLINE_Muhammad syntyi 'Abd al-Muttalibin taloon vuonna 570 jaa. Vuonna 610 jaa. h\xc3\xa4nen teht\xc3\xa4v\xc3\xa4ns\xc3\xa4 kutsua ihmisi\xc3\xa4 palvomaan yht\xc3\xa4 Jumalaa sekoitti Mekan perinteit\xc3\xa4. Koska h\xc3\xa4n kuului 'huippuklaanin huipputaloon' (arvovallan suhteen), h\xc3\xa4nt\xc3\xa4 ei salamurhattu teht\xc3\xa4v\xc3\xa4ns\xc3\xa4 ensimm\xc3\xa4isin\xc3\xa4 vuosina, sill\xc3\xa4 h\xc3\xa4nen set\xc3\xa4ns\xc3\xa4 eiv\xc3\xa4t sallineet klaanin kunnian loukkaamista._NEWLINE_Vuonna 622 jaa. Mekan muslimiyhteis\xc3\xb6 muutti Yathribiin, joka tunnettiin my\xc3\xb6hemmin nimell\xc3\xa4 Medina, jotta voitaisiin v\xc3\xa4ltt\xc3\xa4\xc3\xa4 Mekan pakanoiden usein murhaava vaino._NEWLINE_Muslimien armeija valloitti Mekan vuonna 630. Kaaba puhdistettiin ep\xc3\xa4jumalankuvista ja siit\xc3\xa4 tuli muslimien pyhiinvaelluskohde. (Ei-muslimit eiv\xc3\xa4t p\xc3\xa4\xc3\xa4se Mekan ymp\xc3\xa4rill\xc3\xa4 olevalle alueelle.)_NEWLINE_Vaikka Muhammadilla oli useampi vaimo, vain muutama h\xc3\xa4nen lapsistaan eli tarpeeksi pitk\xc3\xa4\xc3\xa4n saadakseen j\xc3\xa4lkel\xc3\xa4isi\xc3\xa4. H\xc3\xa4nen kaksi tytt\xc3\xa4renpoikaansa olivat Hasan ibn Ali ja Husain ibn Ali tytt\xc3\xa4rens\xc3\xa4 Fatiman ja serkkunsa ja v\xc3\xa4vyns\xc3\xa4 Alin avioliitosta. Muhammad pyysi muslimien armoa rakkaille tytt\xc3\xa4renpojilleen, ja t\xc3\xa4ten heid\xc3\xa4n j\xc3\xa4lkel\xc3\xa4isist\xc3\xa4\xc3\xa4n tuli hengellisen aristokratian muoto monien, mutta ei kaikkien, muslimien keskuudessa. Muhammadin tytt\xc3\xa4renpoikien j\xc3\xa4lkel\xc3\xa4iset ja Muhammadin set\xc3\xa4 'Abbas ibn 'Abd al-Muttalib ja h\xc3\xa4nen poikansa tunnetaan titteleill\xc3\xa4 Sayyid tai Sharif._NEWLINE_Nykyisten Jordanian ja Marokon kuningassukujen voidaan katsoa kuuluvan Ban\xc5\xab H\xc4\x81shimiin, koska niiden j\xc3\xa4senet ovat tai he pit\xc3\xa4v\xc3\xa4t itse\xc3\xa4\xc3\xa4n Fatiman ja Alin j\xc3\xa4lkel\xc3\xa4isin\xc3\xa4. My\xc3\xb6s Syyriassa (1920), Irakissa (1921\xe2\x80\x931958) ja Libyassa (1951\xe2\x80\x931969) on ollut t\xc3\xa4m\xc3\xa4n suvun hallitsijoita. Samoin Hijazin kuninkaat (1916\xe2\x80\x931925) sek\xc3\xa4 kaikki Mekan \xc5\xa1arifit aina  kolmannen kalifaatin ajoista vuoteen 1925 olivat Fatiman ja Alin j\xc3\xa4lkel\xc3\xa4isi\xc3\xa4."